कांगड़ा। विधानसभा चुनावों में कांगड़ा विधानसभा सीट से निर्दलीय प्रत्याशी डॉ. राजेश शर्मा ने नेक नीयत मजबूत इरादे के साथ आज कांगड़ा बाजार में समर्थन जुटाया। डॉ. राजेश अपने समर्थकों सहित बाजार पहुंचे और व्यापारियों सहित आम जनता से रू-ब-रू हुए। इस दौरान उन्होंने व्यापारियों को पेश आ रही समस्याएं भी जानी। उन्होंने व्यापारियों और आम जनता से कांगड़ा को सशक्त बनाने के लिए आह्वान किया और 9 नवंबर को भारी संख्या में मतदान करने की अपील की।